***ΧΑΡΑΚΤΗΡΙΖΕΤΑΙ από***

* ***ακρίβεια:*** *χρήση απαραίτητων και κατάλληλων λέξεων*
* ***σαφήνεια:*** *απουσία γραμματικών και συντακτικών σφαλμάτων*
* ***πρωτοτυπία:*** *ο συγγραφέας εκφράζεται με καθαρά προσωπικό, εξατομικευμένο τρόπο. Η πρωτοτυπία είναι αποτέλεσμα προσωπικής χρήσης της γλώσσας τόσο στην επιλογή του λεξιλογίου, όσο και στους λεκτικούς συνδυασμούς.*

***ΛΕΙΤΟΥΡΓΕΙ***

*με πολλούς τρόπους , γιατί πολλές είναι και οι ανάγκες του ανθρώπου. Από αυτούς ξεχωρίζουν δύο: « ο ένας που αφορά το λογικό μας και ο άλλος που αφορά τις συγκινήσεις μας ( Γ. Σεφέρης). Ο Valery , ο οποίος παρομοίασε την ποίηση με τον χορό και τον πεζό λόγο με το περπάτημα, θέλοντας έτσι να εκφράσει τον διαφορετικό τρόπο με τον οποίο λειτουργεί η γλώσσα σε καθένα από τα δύο αυτά είδη του λόγου*

*ο πρώτος αντιστοιχεί στην* ***αναφορική λειτουργία , στην οποία οι λέξεις χρησιμοποιούνται με την κυριολεκτική σημασία. Στην αναφορική/ δηλωτική/ λογική λειτουργία η πράξη επικοινωνίας αναφέρεται κυρίως στον πραγματικό κόσμο ή στην αντίληψη που έχουμε για αυτόν.*** *Με τη λειτουργία αυτή:*

* *ο πομπός απευθύνεται στη λογική- βιωματική λειτουργία του δέκτη*
* *ο συγγραφέας πετυχαίνει την ακριβή μετάδοση των μηνυμάτων*
* *η έμφαση δίνεται στην πληροφορία του μηνύματος/ το κείμενο αποκτά πληροφορικό χαρακτήρα*
* *έχουμε πιστή απεικόνιση της πραγματικότητας ( ρεαλισμός)// αντικειμενική, ρεαλιστική απεικόνιση της πραγματικότητας*
* *η σύνδεση των νοημάτων είναι λογική , γεγονός που καθιστά το μήνυμα εύληπτο και άμεσα κατανοητό από τον δέκτη*
* *ο λόγος αποκτά αντικειμενικότητα, διότι δεν τίθεται θέμα υποκειμενικής ερμηνείας*
* ύφος σοβαρό & επίσημο
* σκοπός = η πληροφόρηση, η ενημέρωση, η ανάδειξη της σοβαρότητας του θέματος
* ακρίβεια, σαφήνεια & αντικειμενικότητα. Λέξεις με την πραγματική τους σημασία

*ο δεύτερος αντιστοιχεί στην* ***ποιητική/ συνυποδηλωτική/συγκινησιακή λειτουργία,*** *στην οποία οι λέξεις χρησιμοποιούνται μεταφορικά. Την προσοχή του δέκτη δεν την ελκύει τόσο η πληροφορία που φέρνει το μήνυμα, όσο το ίδιο το μήνυμα με τη μορφή παίρνει: οι ήχοι λέξεων, η μεταφορική τους χρήση, οι επαναλήψεις, το μέτρο, ο ρυθμός. Με τη λειτουργία αυτή:*

* *δίνεται έμφαση στη μορφή του μηνύματος και κυρίως στην αισθητική απόλαυση που προκαλεί στον δέκτη. Κύριος σκοπός είναι η ευαισθητοποίηση ή ο σαρκασμός, επίκριση…*
* *ο πομπός απευθύνεται κυρίως στο συναίσθημα και επιδιώκει τη συγκινησιακή λειτουργία/ αντίδραση του δέκτη// συναισθηματική προσέγγιση θεμάτων*
* *αναδεικνύεται η πολυσημία του λόγου και ευνοείται επομένως η πολυδιάστατη προσέγγιση του*
* *η σύνδεση των νοημάτων είναι κατά βάση διαισθητική και συνειρμική, γιατί απελευθερώνεται η φαντασία//πλασματική απεικόνιση της πραγματικότητα*
* *ο λόγος αποκτά υποκειμενική χροιά, για αυτό είναι δεκτικός πολλών ερμηνειών, ανάλογα με την αντίληψη ή αισθητική του δέκτη//* ιδέες λανθάνουν πίσω από τη μεταφορική χρήση λέξεων
* *χρησιμοποιούνται πλούσια εκφραστικά μέσα ( μεταφορές, παρομοιώσεις, εικόνες, προσωποποιήσεις)*
* *το ύφος γίνεται προσωπικό , λογοτεχνικό, ζωντανό, παραστατικό, γλαφυρό*

***ΔΗΛΩΣΗ:*** *ο όρος δηλώνει το αρχικό σημασιολογικό φορτίο μιας λέξης, με το οποίο τα μέλη μιας κοινότητας έχουν « συμφωνήσει» να φορτίσουν τη συγκεκριμένη λέξη*

*ΣΥΝΥΠΟΔΗΛΩΣΗ: ο όρος δηλώνει τις ιδιαίτερες σημασιολογικές αποχρώσεις και σημασίες που μπορεί να αποκτήσει το αρχικό σημασιολογικό φορτίο μιας λέξης και που έχουν σχέση με κάποιες γλωσσικές περιστάσεις ή με τις εμπειρίες κάποιων ομιλητών. Συνδέεται με τη συγκινησιακή χρήση της γλώσσας, αφού συν-κινείται από και με τη δήλωση, η οποία με τη σειρά της ακούγεται μέσα στη συνυποδήλωση.*

*O τρόπος χρήσης του γλωσσικού κώδικα επικοινωνίας, αποκαλύπτει πτυχές της προσωπικότητας του ατόμου:*

* ***η ποιητική/ συνυποδηλωτική/συγκινησιακή χρήση της γλώσσας επιμαρτυρεί τη συναισθηματική φόρτιση του πομπού***
* ***η αναφορική/ λογική/ δηλωτική χροιά , καταδεικνύει την ορθολογική προσέγγιση των πραγμάτων***
* ***η εικονοποιία αναδεικνύει τη δημιουργική λειτουργία της φαντασίας***

*Βέβαια σε ένα ολόκληρο κείμενο ή σε μια παράγραφο ή και σε μια φράση συναντάμε λέξεις που χρησιμοποιούνται και με την αναφορική και με την ποιητική λειτουργία της*

*Σε μια παρατήρηση σχετικά με τη γλώσσα ενός κειμένου επισημαίνουμε επίσης, τον λεξιλογικό πλούτο, τις λόγιες/ λαϊκές/ ιδιωματικές λέξεις, το ειδικό λεξιλόγιο, τη χρήση επιστημονικής ορολογίας, το ρηματικό πρόσωπο, τον χρόνο , την έγκλιση, τον μακροπερίοδο ή βραχυπερίοδο λόγο, την παράταξη ή υπόταξη, την αξιοποίηση των σημείων στίξης.*